open-index/open-wikipedia-markdown huggingface dataset:
Ella Marie Hætta Isaksen

**Ella Marie Hætta Isaksen** (født 1998) er en samisk musiker, skuespiller og aktivist. I 2016 vant Isaksen Sámi Grand Prix med sin selvskrevne sang «Luoddaearru» og i 2017 vant hun Liet International med samme sang. I 2017 var Isaksen med på å starte bandet ISÁK. I oktober 2018 vant hun NRK-programmet *[[Stjernekamp]]*.

I 2015 var hun fylkesleder i miljøvernorganisasjonen Natur og Ungdom (NU), og ble ansatt som kampanjesekretær høsten 2017. Hun ble valgt inn i NUs sentralstyre i januar 2018, hvor hun satt i et halvår.

I 2019 mottok hun Brobyggerprisen fra Norske kirkeakademier. og i 2023 ble hun tildelt Fritt Ords honnør «for hennes innsats for minoritetsvern og samiske urfolksrettigheter».
Hun spilte hovedrollen i filmen *[[Ellos eatnu – La elva leve]]* fra 2022. Filmen er basert på de virkelige hendelsene fra Alta-aksjonen og kampen for samiske rettigheter i slutten av 1970-årene. For filmen ble hun kåret til beste skuespiller under utdelingen av Filmkritikerprisen i 2024.

Hun bidro med tekst til Mari Boines album *Alva* fra 2024, og ble for det nominert til Edvard-prisen 2025 i klassen tekst sammen med Boine, Rauni Magga Lukkari, Karen Anne Buljo og Rawdna Carita Eira.

## Fosen-saken
Isaksen var talsperson for aktivistene under demonstrasjonene i Oslo 23. februar–3. mars 2023 i forbindelse med at det var 500 dager siden dommen i Høyesterett i Fosen-saken. 8. mars 2023 fikk hun Fritt Ords honnør. Fritt Ords styreleder Grete Brochmann sa blant annet «Isaksen [har] stått sentralt ved å forene kultur, aktivisme og arbeid for minoritetsvern og urfolksretter på måter som har nådd svært mange. Hun har satt i gang viktige samfunnsdebatter og refleksjonsprosesser». I september samme år ble hun kåret til Årets bylarmer under  for sin evne til å bruke oppmerksomheten som musiker på andre saker. Hun ble tildelt Áillohaš musikkpris i 2024, både for sin bruk av samisk musikk og joik, og for sin innsats i Fosen-saken.

### Rettssak mot aksjonistene
I ettertid ble 18 aksjonister, inkludert Hætta Isaksen, bøtelagt for okkupasjonen av Olje- og energidepartementet, blokkeringen av Finansdepartementet og Keysers gate 6. Aksjonistene måtte møte i retten da de nektet å vedta bøtene. I april 2024 ble alle aksjonistene frikjent i Oslo tingrett, der retten la særlig vekt på at demonstrasjonen rettet seg mot et statlig menneskerettighetsbrudd som var fastslått i en høyesterettsdom.

## Bibliografi
* 

## Referanser


## Eksterne lenker
* 
*
Gosen

**Gosen** (hebraisk: *אֶרֶץ גֹּשֶׁן* eller *ארץ גושן*, *Goshen*) er i Det gamle testamente navnet på det sted i Egypt gitt til israelittene av Josefs farao, samt landet hvorfra de senere forlot Egypt fra under utvandringen. Området lå på det østre Nildeltaet.

Etter at Josef blir satt som herre over Egypt av farao under hungersnøden sender han gjennom sine brødre bud om at hans far og hus med alle eiendeler skal komme til ham i Gosen, hvor de kan bo. Det antydes at Gosen ligger avsidesliggende grunnet at egyptere finner gjetere for avskyelige. Det er i Gosen at Josef forenes med sin far Jakob etter fangenskapet i Egypt. Grunnet hungersnøden i Kanaan ankommer hele hans hus og alt han eier til Gosen og farao. I Egypt blir Israel mangfoldige, og etter 17 år i Egypt dør Jakob. Hele hans hus, bortsett fra småbarna og små- og storfeet, forlater Gosen for å begrave Jakob i hjemlandet. Gosen blir også skånet for den fjerde plage av Gud, «for at du skal kjenne at jeg, Herren, er midt i landet», og Gosen blir også skånet for haglbygene i den syvende plage.

Israelittene omtalte senere Gosen som «kjøttgrytene i Egypt».

## Identifisering
I 1885 identifiserte E. H. Naville Gosen som Egypts 20. nome, beliggende på det østre deltaet, og kjent som «Gesem» eller «Kesem» under det 26. dynastiet i Egypt (672–525 f.Kr.). Den dekket vestdelen av Wadi Tumilat, med distriktet Sukkot som østkant og Pithom som hovedby, nordover så lang som ruinene av Piramesse («Ramses land»), og inkluderte både jordbruksland og beitemark.

## Bibelnoter


## Referanser
Mastiff (selskap)

**Mastiff AS**, tidligere **MTV Produksjon og MTV Mastiff**, er et norsk TV-produksjonsselskap etablert i 1992. Selskapet har spesialisert seg på fakta og reality med TV2 som markant største kunde. 

Selskapet var tidligere eier av MTV Juritzen etter oppkjøp av Juritzen TV-produksjon i 2000. Selskapet er i dag en del av det internasjonale Banijay Group.

Selskapet står bak tv-prosjekter som *[[Åsted Norge]] (*TV2)*, [[God morgen Norge]]* (TV2), *[[TV 2 hjelper deg]]* (TV 2), *Matkontrollen* (TV2)*, Helsekontrollen (*TV2) og *[[God kveld Norge]]* (TV2). De har produsert norske versjoner av reality-formater som *[[Paradise Hotel (Norge)|Paradise Hotel]]* (TV3), *[[Ingen grenser]]* (NRK/TV2), ''Spillet'' (TV2), *[[Vokteren]]* (TV2), *[[Hver gang vi møtes]]* (TV 2), ''Jaget'' (TVNorge/Discovery), ''Fangene på fortet'' (TV3) og *The Bridge* (Prime Video).

Flere av TV-produksjonene har vunnet Gullruten: *Hver gang vi møtes* ble beste underholdning og beste nye programserie i 2012 og beste underholdning i 2013, *Ingen grenser* ble beste reality i 2012, *[[Kjærlighet uansett]]* ble beste reality i 2014, *Åsted Norge* ble beste nyhets-, sports- eller aktualitetsprogram i 2017 og Helsekontrollen ble beste livsstilsprogram i 2018.

## Referanser


## Eksterne lenker
*
Ut i naturen

***Ut i naturen*** er et norsk naturprogram som gikk på NRK-TV fra 1992 til 2021. Programserien består av egne produksjoner fra NRK, eksterne produksjoner og innsendte seervideoer. Programmet tar i all hovedsak for seg norsk natur og dyreliv.

Programmet har vunnet Gullruten tre ganger: Gullruten 2012 i klassen beste magasin- eller livsstilsprogram for *Min ungdoms vår*, Gullruten 2013 i klassen beste foto (Tom Edvinsen) for *Glomfjellets hemmeligheter* og Gullruten 2014 i klassen beste foto - enkamera (Tor Sivertstøl) for *Lysleite*. Serien var også nominert til beste magasinprogram under Gullruten 1999.

Programmet etterfulgte *[[Naturredaksjonen]]* som gikk fra 1982 til 1992.

## Referanser


## Eksterne lenker
*
Typisk deg

***Typisk deg*** er et norsk underholdnings- og faktaprogram med Petter Schjerven som gikk på TVNorge fra 2013 til 2017. I dette programmet tok Schjerven for seg ulike menneskelige egenskaper.

Programmet vant prisen for beste magasin- eller livsstilsprogram under Gullruten 2014. I tillegg var programmet og Schjerven nominert til prisene beste magasin- eller livsstilsprogram og beste mannlige programleder under Gullruten 2013.

## Referanser
Bispelueslekta

* alpebispelue (*E.&nbsp;alpinum*)
* flikbispelue (*E.&nbsp;pinnatum*)
* rød bispelue (*E.&nbsp;×&nbsp;rubrum*)
* *[[Epimedium grandiflorum]]*
* *[[Epimedium perralderianum]]*
* *[[Epimedium pubigerum]]*
* *[[Epimedium × versicolor]]* 
* *[[Epimedium × youngianum]]* 

**Bispelueslekta** (*Epimedium*) er ei slekt i berberisfamilien.

Artene er flerårige urter og kan være løvfellende eller eviggrønne. De har jordstengel. Bladene kan være grunnstilte, eller sitte på en stengel. Avhengig av art er bladene enkle eller sammensatte. Blomsterstanden sitter i toppen av en blomsterstengel som kan være bladløs eller ha ett–fire blad. Bladranden er som regel tannete. Det er åtte begerblad i to kranser. Den innerste kransen har ofte en sterk farge. Det er fire kronblad med varierende størrelse, og hos noen arter har kronbladene en lang honningspore. De fire pollenbærerne sitter motsatt av kronbladene. Frukten er en kapsel. Frøene har en iøynefallende, kjøttfull frøkappe og spres av maur.

De fleste artene vokser i Kina, men slekta finnes også i Himalaya, Japan, Korea, Russlands fjerne østen, Sør-Europa, Kaukasia, Anatolia og Algerie. Flere arter og hybrider dyrkes i hager. I Øst-Asia er disse plantene blitt brukt til medisinske formål i over 2000 år. Den skal øke libido, redusere blodtrykk og blodsukker og dempe betennelser.

## Litteratur
* 
* 
* 
* 
* 

## Eksterne lenker

*
Vårt lille land

***Vårt lille land*** er en norsk dokumentarprogram som har gått på TV 2 siden 2013. I serien tar Tonje Steinsland og Gerhard Helskog for seg historiene til vanlige mennesker.

Serien har vunnet tre priser under Gullruten: beste dokumentar- eller faktaserie og beste nye programserie under Gullruten 2013 og fagpprisen beste foto - enkamera under Gullruten 2017.

## Priser og nominasjoner

## Referanser
Tobias Christensen

**Tobias Christensen** (født 2000) er en norsk fotballspiller som spiller som sentral midtbanespiller for . Han ble presentert som klubbens første norske spiller 9. september 2024, kontrakten løper til 30. juni 2027. I Norge er han blant annet seriemester med  i 2019.

## Klubbkarriere
### Start
Christensen spilte aldersbestemt i Vigør før han gikk til  foran 2016-sesongen. Han debuterte for Start 2. april 2017 i 2–2-kampen mot Fredrikstad i OBOS-ligaen, og scoret sitt første A-lagsmål i cupens 1. runde mot Randesund 26. april 2017. 1. oktober 2017 scoret han sitt første seriemål mot Strømmen. I desember 2017 var han på et 16 dagers treningsopphold hos AS Monaco FC.

### Molde
10. august 2019 ble Christensen solgt fra Start til . Han var en del av laget som sikret seriegull samme sesong.

### Vålerenga
4. mars 2021 signerte han en fireårskontrakt med .

### Fehérvár
3. januar 2023 ble Christensen presentert av Fehérvár, på kontrakt til 2025. 9. september 2024 bekreftet klubben at han forlot Fehérvár etter enighet med Rapid București.

### Rapid București
9. september 2024 skrev han under for  på en avtale til juni 2027; ifølge Rapid var Christensen klubbens første norske spiller. For 2024/25-sesongen endte han med 31 seriekamper og 3 mål; per 29. august 2025 står han med 39 ligakamper og 3 mål for Rapid.

## Landslaget
Christensen har spilt landskamper for Norge fra U16 til U21. Han ble tatt ut i troppen til U19-EM 2018 i Finland, U20-VM 2019 i Polen, og U21-EM 2023 i Georgia og Romania. Han fikk sin første U21-landskamp 6. september 2019 mot Kypros.

## Spillestil
Christensen er en venstreføtt sentral midtbanespiller som oftest brukes som indreløper/offensiv midtbane.

## Meritter
* **Molde:** seriegull 2019

## Referanser


## Eksterne lenker
*
Bueskyting under Sommer-OL 2004 – Lagkonkurranse menn

**Lag for menn** i bueskyting under Sommer-OL 2004 i Athen ble arrangert i august 2004 på Panathenske stadion.

## Resultater

## Referanser
Fekting under Sommer-OL 2004 – Sabel menn

**Sabel for menn** i fekting under Sommer-OL 2004 i Athen ble arrangert i august 2004 på Helliniko Olympic Complex.

## Resultater
### Innledende runde

### Sluttspill

## Referanser
Tammy Duckworth

**Ladda Tammy Duckworth** (født 12. mars 1968 i Bangkok i Thailand) er en amerikansk politiker. Hun er en senator og representerer Illinois for Det demokratiske parti. Hun var vært senator siden januar 2017. Hun satt i Representantenes hus i fire år før hun ble valgt som senator, og har vært statssekretær i Barack Obamas regjering.

## Liv og virke
### Bakgrunn
Tammy Duckworth studerte ved University of Hawaii, George Washington University og Northern Illinois University. Hennes hovedemner var statsvitenskap og internasjonale relasjoner. Duckworth disputerte med en avhandling om personalvitenskap.

### Militær
Duckworth er tidligere soldat, først i Reserve officers' training corps og så i United States Army. Hun var helikopterpilot under Irak-krigen. Helikopteret hennes, en Sikorsky UH-60 Black Hawk, ble angrepet av de irakiske opprørerne i 2004 og styrtet. Duckworth ble alvorlig såret i høyre arm og måtte amputere begge ben. Hun har siden vært avhengig av rullestol, skjønt hun seg etter flere år har trent seg opp til kunne stå og gå ved hjelp av benproteser. 

Under perioden på Walter Reed Army Medical Center i Bethesda traff hun de daværende senatorene Barack Obama og Dick Durbin, som fremmet hennes interesse for politikken. Den republikanske senatoren Bob Dole besøkte henne også, og gav henne nok en sterkt impuls til å tre inn i politikken. Hun har mottatt en rekke utmerkelser, deriblant Purple Heart, Meritorious Service Medal og Senior Army Aviator Badge. I oktober 2014 ble hun dimittert fra det militære. Hun gikk ut av nasjonalgarden med oberstløytnants grad.

### Politiker
Duckworth beseiret den da sittende kongressrepresentant Joe Walsh i kongressvalget i 2012.

Den 8. november 2016 vant hun senatsvalget i Illinois med 54,9 prosent av stemmene, mot republikaneren Mark Kirk som fikk 39,8 prosent.

## Referanser


## Eksterne lenker
* 
* 
* 
*  Nettside duckworth.senate
Gavriil Romanovitsj Derzjavin

**Gavriil Romanovitsj Derzjavin** (russisk: Гавриил Романович Державин, født 14. juli 1743 [3. juli g.s.], død 20. juli 1816 [8 juli g.s.]) var en russisk dikter og politiker. 

## Liv og virke
### Bakgrunn
Derzjavin vokste opp i fattige kår som sønn av en offiser i guvernementet Kazan. Hans fjerne forfader var Morza Bagrim, som kom fra den store horde på 1400-tallet til Moskva, ble døpt og ble vasall under den russiske storfyrsten Vasilij II. Morza Bagrim var tatar.

Gavriil tjenestegjorde i Preobrazjenskijregimentet. Han ble i 1773 forfremmet til offiser. Etter å ha utmerket seg i kampen mot Jemeljan Pugatsjovs opprør gikk Derzjavin over til det sivile liv.

### Forfatter
I 1776 utgav han sin første bok, en samling oder, for det meste oversettelser, de fleste fra det tyske, det eneste fremmedspråk han i barndommen hadde fått sjansen till å lære. I bredere kretser ble han først i 1779 kjent ved sitt *Ode i anledning av fyrst Mestsjerskijs død*. Han hentet her influenser fra Horats, som han nå hadde begynt å studere. Tidligere hadde Derzjavin mest diktet i Mikhail Lomonosovs stil. 

Sitt egentlige ry fikk han imidlertid først med oden *Felitsa*, som han i 1782 offentliggjorde i Sankt Petersburgs akademis tidsskrift. Diktet er rettet til en edel kirgisisk kongsdatter som en hyldest fra hennes egne. I virkeligheten er det imidlertid Katarina II som besynges. Hyldesten er skrevet med skjemtende ironisk tone, og det er fremfor alt herskerinnens rent menneskelige egenskaper som fremholdes.

Ved Katarinas gunst fikk Gavriil Derzjavin flere betrodde poster, på hvilke han imidlertid avstedkom nokså meget uro. I 1791 ble han keiserinnens statssekretær. På nærmere hold tapte Derzjavin imidlertid sin henførelse for sin «Felitsa», som på sin side snart begynte å bli lei av sin favoritts alt for store geskjeftighet. I 1793 ble han fjernet fra hoffet ved utnevnelse til senator. 

Etter ett tiår gikk han helt ut av statstjenesten og slo seg ned på ett gods i guvernementet Novgorod. Her tilbragte han til sin død et rolig liv, som han besang i ett av sine fremste dikt, *Til Eugen, livet på Zvanka* (1807). Inn i det siste var han poetisk virksom og døde i 1816 etter å akkurat  ha nedskrevet en pompøs strofe til *Ode over dødeligheten*.

Derzjavin nevnes iblant som en av de fremste russiske 1700-tallsdikterne. Han var en av de første til å se den unge Aleksandr Pusjkins begavelse. En av Derzjavins dikt handlet om hvordan mennesker og alt som mennesket har skapet, skal forgå. Ironisk nok ble det også en av Derzjavins siste dikt; han skrev ned den på en griffeltavle ikke lang tid før sin død.

## Kuriosa
Gavriil Derzjavin har fått et krater oppkalt etter seg på Merkur, Derzhavinkrateret.

## Referanser


## Eksterne lenker
* Side om Derzjavin med to malerier av ham
Binary blob

I sammenheng med fri og åpen programvare er en **binary blob** en proprietær binærkode som er lukket. Begrepet brukes vanligvis om lastbare kjernemoduler som lastes inn i kjernen til et fritt og åpent operativsystem, og er noen ganger brukt om kode som kjører på utsiden av kjernen, slik som firmware, mikrokode eller programmer som kjøres i brukermodus. Begrepet blob (binary large object) ble første gang brukt i databaser for å beskrive en samling av binære data som er lagret som en enkel enhet.

## Referanser
Ramana Maharshi

**Ramana Maharshi** (tamil: ரமண மஹரிஷி; sanskrit: रामण महर्षि; opprinnelig *Venkataraman*; født 30. desember 1879 i Tiruchuli i India, død 14. april 1950 i Tiruvannamalai), også kjent under navnet **Bhagavan Sri Ramana Maharshi**, var indisk guru og jivanmukta og er en av Indias mest kjente mystikere på 1900-tallet. 

Ramana Maharshi fikk sin mystiske erkjennelse ved 16-års-alderen. Etter denne opplevelsen tok han til fjellet Arunachala nær den sørindiske byen Tiruvannamalai. Dette fjellet bodde han på resten av sitt liv. Ramana Maharshi ble tidlig meget berømt, og folk kom fra hele verden for å samtale med ham. Blant hans gjester var Mahatma Gandhi, Paramhansa Yogananda og Paul Brunton. Paul Brunton gjorde Ramana Maharshi kjent i Europa med bøkene *A Search in Secret India* (1934) og *The Secret Path* (1935).

Ramana Maharshis grunnleggende lære, der regnes for å høre til advaita vedanta-filosofien og jnana-yoga, går ut på å spørre seg selv: *Hvem er jeg?* Gjennom en vedvarende selvutspørrelse mente Ramana Maharshi at man vil nå til den erkjennelse at jeget ikke er bundet til kroppen, men er universelt. 

## Referanser


## Litteratur på dansk
* Brunton, Paul: *Bag Indiens lukkede døre.* Kbh. 1937 og senere.
* Brunton, Paul: *Den hemmelige vej.* Psykisk Forlag, G. Viby, 1973.
* Maharshi, Ramana: *Hvem er jeg?* Sankt Ansgars forlag, Kbh. 1996.
* Maharshi, Ramana: *Nan jar? = Hvem er jeg?* Hemos, Middelfart, 1990.
* Osborne, Arthur: *Ramana Maharshi og vejen til selvet.* Sankt Ansgars forlag, Kbh. 1973.

## Eksterne lenker
* 
* Bhagavan Sri Ramana Maharshis hjemmeside
Hvitmalt gjerde

**Hvitmalt gjerde** var et rockeband fra Minde i Bergen.

Bandets debut var minialbumet *Cowboy & indianere* i 2012. Året etter ga de ut debutalbumet *Hvitmalt gjerde*, som ble nominert til Spellemannprisen 2013 i kategoriene «Årets indie» og «Årets nykommer» med Gramo-stipendet.

I 2014 var de med i filmen *[[Beatles (film)|Beatles]]*, hvor de hadde en rolle som det fiktive bandet The Snowflakes, og medvirket dessuten med låta «Et kyss til» på albumet til filmen. Låta ble også sluppet som singel og utgitt på albumet *Ville venner* samme år.

I 2017 slapp bandet albumet det kritikerroste albumet *Våken*, og ble nominert til Spellemannprisen 2017 i klassen «Årets indie» for dette albumet.

Våren 2018 ble det offentliggjort at bandet var oppløst, og de hadde sin siste konsert samme år.

## Diskografi
;Studioalbum
* *Cowboy & indianere* (2012)
* *Hvitmalt gjerde* (2013)
* *Ville venner* (2014)
* *Våken* (2017)

;EP-er
* *Svimmel EP* (2013)
* *Saiko EP* (2016)

;Singler
* «Surfer med Jesus» (2013)
* «Et kyss til» (2014)
* «Dine lepper smaker jul» (2015)
* «Ung og blank» (2016)
* «Utenfor» (2017)
* «Lys» (2017)

## Referanser


## Eksterne lenker
*
Jan Hoem

**Jan Michael Hoem** (født 17. april 1939 i Kristiansund kommune, død 25. februar 2017 i Stockholm) var en norsk professor i demografi fra Kristiansund, ekspert på å spå utviklingen i en befolkning.

Etter studier i statistikk og aktuarfaget (forsikringsmatematikk), ble han i 1969 dr. philos ved Universitetet i Oslo.  Ved Statistisk sentralbyrå startet han sosiodemografisk forskningsgruppe som han ledet fra 1969 til 1974 da han fikk jobb som professor i aktuarfaget ved Københavns universitet. Han var første leder for Norsk demografisk forening 1973–74. Fra 1981 jobbet han ved Stockholms universitet der han grunnla *Stockholm Universitets Demografiska Avdelning* (SUDA) og var  professor i *demometri*, altså demografiens måletekniske sider.  Fra 1999 var han leder for Max-Planck-Institut für demografische Forschung ved Universitetet i Rostock. Så han gikk fra Oslo til Rostock, via København og Stockholm og fikk ikke uventet hedersprisen 2006 fra den internasjonale union av demografer.  I 2009 var han tilbake i Stockholm og fortsatte sitt virke en tid. Han publiserte sin siste artikkel i 2016, året før han døde.
## Utgivelser
*
*
*
*
*
*
*
*
## Referanser

## Eksterne lenker
__NOTOC__
*hjemmeside med biografi
*publikasjonsliste
Arrox

***Arrox*** er en slekt av store, tropiske, biller som lever i død ved. De tilhører familien Passalidae.

## Utseende
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har små tenner langs det meste av yttersiden.

## Levevis
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

## Utbredelse
Slekten er utbredt i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Arrox*** Zang, 1905
******** *[[Arrox agassizi]]* (Kaup, 1871) 
******** *[[Arrox granulipennis]]* (Zang, 1905)

## Eksterne lenker

* 
* Sjekkliste over Passalidae fra Mexico
* Oversikt over artene
* Oversikt over artene
Lunde på Stord

**Lunde** er en gård med gårdsnummer 18 i Stord kommune. Gården ligger ved Rommetveit. *Lunde* er dativ av gammelnorsk *Lundr*, og betyr «liten skog». Lunde ligger under de tre markerte åsene Skarvåsen, Lundaråsen og Meåsen. Her har det i tidligere tider vært store forekomster av hassel. Det er i dag gårdsdrift på ett av bruka på Lunde, der det vert produsert storfekjøtt. Det er 10 husstander på Lunde.

Et noe særmerkt stedsnavn er Pissebrotet, et smug under en heller på Lunde. I tidligere tider var dette et vanlig stoppested for folk som gikk fra Fjellgardane, der de for eksempel skiftet klær på veg til kirken.

## Kilder
* *Stord bygdebok - 2 - Gards- og ættesoga*. Ola Høyland 1966
Drottningholms slottsstall

**Drottningholms slottsstall** er en bygning på Drottningholms slottsområde, den ligger like nord for Drottningholms slottskyrka på Lovön i Stockholms län. Bygningen ble oppført i etapper i 1737 og 1770 og rommer i dag lokaler for Högvakten, den kongelige vaktstyrken. 

I 1737 ble bygningens laveste del nærmest slottet bygd. Initiativet kom fra dronning Ulrika Eleonora og oppdraget gikk til arkitekt Carl Hårleman. Bygningen skulle romme slottets vogner og stall. Hårleman valgte å gi stallbygningen et rokokkomessig uttrykk. Anlegget ble på- og tilbygd i samme stil på 1770-tallet med Carl Fredrik Adelcrantz som arkitekt.

På 1920-tallet ble stallplassene bygd om til bilgarasje. I denne sammenheng ble de store portene mot veien erstattet med små porter mot gården. På 1990-tallet ble de velbevarte 1700-tallsrommene restaurert for vaktstyrken, som i dag består av cirka 30 menn og kvinner på Drottningholm. Den kongelige vaktstyrken, *Högvakten* har fulgt kongefamilien hvor enn de har vært helt siden 1523. I og med at den nåværende kongefamilien flyttet ut til Drottningholm er vaktstyrken hele tiden på plass.

## Referanser


## Litteratur
*
Charles Holman

**Charles W. «Speed»Holman** (født 28. desember 1898, død 17. mai 1931) var stuntpilot, barnstormer, wing-walker, fallskjermhopper flypostpilot, rekordholder og yrkesflyver. Holman ble født i Bloomington i Minnesota. Han var den første flyver som ble ansatt  i Northwest Airways i 1926. I 1928 satte Holman verdensrekord med 1&nbsp;433 sammenhengende loop med et fly i løpet av fem timer over St. Paul Airport (senere Holman Field.

## Biografi
Holman ble født i Bloomington i Minnesota 27. desember 1898.

I 1917 kjørte Holman motorsykkel på Minnesota State Fair, og fikk kallenavnet «Slim», senere «Speed» I 1918 tilbød Holman seg å arbeide som mekaniker for Walter Bullock, i bytte mot flytimer. For å tjene penger raskt utførte han fallskjermhopp og gikk som «wing-walker» I 1924 vant Holman andreplassen i *On to Dayton race*. I 1926 ble han luftpostpilot, fløy mellom Minneapolis og Chicago en rute kalt CAM-9, samnen med Matty Laird. I 1927 vant han New York til Spokane cross-country Air Derby i et Laird biplan. CAM-9 ble omorganisert av William Bushnell Stout med flere finansmenn og ble til Northwest Airlines, med Holman som den første pilot, senere sjefpilot. Holmans første pilotlisens, utstedt i 1927 var undertegnet av Orville Wright.

I 1929, som sjefpilot for Northwest Airlines ble han mer kjent, da han som den fjerde i verden utførte et utvendig loop, og første mann med et passasjerfly. Holman ble en betydelig investor i selskapet, kjøpte aksjer for 2&nbsp;000 dollar.

I 1930 fikk Matty Laird i oppdrag av Goodrich Corporation å bygge et konkurrasefly basert på Laird Speedwing for å konkurrere om Thompson-troféet i 1930. Schoenhair trakk seg da han mente flyet ikke ville bli klart i tide. Laird meldte selv opp Laird Solution med Holman som pilot, bare få minutter etter Holman fløy flyet på dets jomfrutur. Han vant løpet med en gjennomsnittsfart på  201,91 mph

Holman omkom i en ulykke 17. mai 1931 ved åpningen av en flyplass i Omaha, Nebraska i front av  20&nbsp;000 tilskuere, 32 år gamnel. Hans begravelse var en av de største til da i St. Paul.

## Arv og minner

Holman Field, St. Paul Downtown Airport er oppkalt etter «Speed»Holman, likeledes Holman Street i St. Paul, Minnesota. Holman er også innlemmet i Minnesota Aviation Hall of Fame.

## Referanser
Bloomington (Minnesota)

**Bloomington** er en forstad til Minneapolis som ligger i Hennepin County sør for Minneapolis i Minnesota. Folketallet (år 2000) var 85&nbsp;172. I Bloomington ligger USAs største kjøpesenter, Mall of America. 

Bloomingtons areal er 99,4 km², hvorav 91,9 km² omfatter land og 7,5 km² er innsjøer.

Stedet var frem til 1993 hjemstedet for NHL-klubben Minnesota North Stars som deretter flyttet til Dallas i Texas og
ble Dallas Stars. 

## Eksterne lenker
* Bloomington Online
Heksose

**''Hek''sose** i biokjemi er ett monosakkarid med seks karbon atomer, med den kjemiske formelen C₆H₁₂O₆. Heksose er klassifisert ved deres funksjonelle grupper, aldoheksose har et aldehyd i posisjon 1, og ketoheksose med et keton i posisjon 2.
MS «MSC Seaside»

**MS «MSC Seaside»** er et cruiseskip som for tiden er under konstruksjon for MSC Cruises. Den første av MSCs neste generasjons Seaside-klasseskipene, hun vil bli det største cruiseskipet som noensinne skal bygges av verftet Fincantieri i Italia. Skipet vil ha en spesialdesignet badestamp med flere etasjer bygget av WhiteWater West of Canada. Den første stålkutten fant sted 22. juni 2015 i Monfalcone. Kølen ble lagt i Monfalcone 4. mars 2016, og ble fløtet ut av verftet den 26. november.

Seaside skyldes å gå inn i tjenesten i desember 2017. Hun vil operere hele året til Karibia, fra en renovert og utvidet dedikert kai og terminal i Port of Miami, Florida, USA. Navngivningsseremonien er planlagt 22. desember 2017 i Miami.

## Referanser


## Eksterne lenker
* 
* 
*  Cruise Ships: Fleet Information | MSC Cruises
*  4K | First Aerial Shots | Spectacular MSC Seaside under construction Fincantieri Shipyard - YouTube
Skinny Days

**Skinny Days** er en norsk musikkduo bestående av Dag Holtan-Hartwig (født 16. april 1991) og  (født 11. desember 1989) signert til Warner Music Norway. De startet som låtskrivere og produsenter for andre artister før de slapp sin egen debutsingel «Alright Right Now» i 2015. 

## Karriere

Dag og Halvor møttes i Liverpool i 2010 på musikkskolen LIPA, som ble grunnlagt sammen med Paul McCartney, hvor de startet samarbeidet etter kort tid. Som produsenter har de jobbet med artister som blant annet Sval, Julie Bergan, Ylvis, Norah Benatia og OMVR. De debuterte som artister under navnet Skinny Days i 2015, og er kjent for sitt særegne musikalske uttrykk som kan kategoriseres som en kombinasjon av Skandinavisk melankoli og klubbmusikk.

Duoen har blitt nominert til Musikkforleggerprisen i klassen årets opphaver – populærmusikk tre ganger, i 2019, 2021 og 2024. Folstad og Holtan-Hartwig har i tillegg blitt nominert til samme pris i klassen årets verk – populærmusikk for låten «Kiss Somebody» med Julie Bergan og Seeb i 2021 og for «Lay Low» med Tiësto i 2024.

#### Live
Duoen har opptrådt på den norske bransjefestivalen  to år på rad, først i 2016 og siden som medvirkende artister i 2017.

De har tidligere mottatt positiv omtale for sine live-opptredener, noe som har ført til at de har blitt booket til eventer som X-Games Norge 2017 og Trondheim Calling med artister som Julie Bergan, Mugisho og TRXD. Siden sin debut har de også opptrådt på en rekke studentbarer, festivaler og lokale spillesteder.

## Diskografi
* *Alright Right Now* (2015)
* *We Got Something* (2015)
* *If I Was A Sailor* (2015)
* *If I Was A Sailor - Acoustic* (2015)
* *In A Good Way* (2016)
* *Home* (2016)
* *The One That Got Away (feat. Emilie Adams)* (2017)

#### Featuring Artist
* «Down With The River» - TRXD (2016)

## Referanser


## Eksterne lenker
* 
* Soundcloud
* YouTube
Kristian Kristensen (artist)

**Kristian Kristensen** (født 1992) er en låtskriver og artist fra Harstad som ble først kjent som deltager i det norske TV-programmet *[[The Voice – Norges beste stemme]]* i 2013. 

## Karriere
Før sin deltagelse i *The Voice* prøvde Kristian Kristensen seg som musiker med sitt eget band, No Name – No Fame. De nådde ikke finalen i ''X Factor'' i 2009, men fire år senere kom han seg til semifinalen i *The Voice* som soloartist. 

I perioden 2013–2015 jobbet han med å skrive og komponere egne låter, og i 2015 vant han finalen i NRK P3s Urørt med låten «Lyset». Kort tid etter ble han signert til Warner Music Norway.

I etterkant av dette har han utgitt en rekke singler, og i 2016 kom han med sin første EP, *Før det blir for seint*. Samtlige av låtene på EP-en er skrevet og sunget på dialekt, med unntak av hans tolkning av låten «Nella fantasia». For låten «Kan du lære meg?» fra EP-en fikk han Musikkforleggerprisen i kategorien årets verk, populærmusikk i 2017. Han ble også nominert til Spellemannprisen 2016 i klassen årets låt for samme låt.

I 2016 ga han ut singelen «Varm», etterfulgt av «Tårnet» i 2017, som begge har hatt over 2 millioner strømminger på Spotify. Han ga ut sitt første album, *Kor vi ende*, i 2019, og ble året etter nominert til Bendiksenprisen.

Han var en av deltakerne i den 13. sesongen av underholdningsprogrammet *[[Hver gang vi møtes]]* på TV2 i 2023.

### Konserter
Kristensen startet sin konsertkarriere på TV og har siden spilt en rekke konserter. I 2016 begynte han på en turné hvor han blant annet opptrådte i Stavanger, Bergen, Trondheim og Oslo. Han gjestet også NRK P3-scenen under den norske bransjefestivalen  i 2016, året etter å ha vunnet Urørt på samme festival. 

## Diskografi
;Studioalbum
* *Kor vi ende* (2019)
* *2003* (2022)

;EP-er
* *Før det blir for seint* (2016)
* *Gressholmen* (2017)
* *Living romm sessions* (2020)

;Singler
* «Lyset» (2015)
* «Rusen våkner igjen» (2015)
* «Kan du lære mæ?» (2016)
* «Du som snakke» (2016)
* «Nella fantasia» (2016)
* «Varm» (2016)
* «Tårnet» (2017)

## Utmerkelser og nominasjoner

## Referanser


## Eksterne lenker
* 
* 
*  YouTube
Aserbajdsjans Grand Prix

**Aserbajdsjans Grand Prix** (aserbajdsjansk: *Azərbaycan Qran Prisi*) er et Formel 1-løp som for første gang ble arrangert i . Det har siden blitt kjørt på Baku City Circuit som er en gatebane i Baku, hovedstaden i Aserbajdsjan, Løpet har blitt avholdt på banen hvert år siden 2017, med unntak av i  da løpet ble avlyst grunnet Covid-19-pandemien, 

Det ble kjørt på Baku City Circuit for første gang under Formel 1-sesongen 2016 men løpet ble avholdt som Europas Grand Prix

20. september 2025 ble det annonsert at arrangørene av løpet i Aserbajdsjan og Formula One Managment (FOM) hadde inngått en kontraktsforlengelse som vil se Aserbajdsjans Grand Prix på Formel 1-kalenderen minst til og med 

## Vinnere av Aserbajdsjans Grand Prix

## Referanser




## Eksterne lenker
*
C++03

**C++03** er en versjon av en internasjonal standard for programmeringsspråket C++. Den er definert av to standardiseringsorganisasjoner, International Organization for Standardization (ISO) og International Electrotechnical Commission (IEC), som standard ISO/IEC 14882:2003.

C++03 erstattet en tidligere revisjon av C++ standarden, kalt C++98. Den ble I sin tur erstattet av C++11. C++03 var primært en feilrettingsutgave som skulle sikre mer konsistens og bedre portabilitet.

## Referanser
C++11

**C++11** er en versjon av en internasjonal standard for programmeringsspråket C++. Den ble anerkjent av standardiseringsorganisasjonen, International Organization for Standardization (ISO) den 12. august 2011, og erstattet C++03. I sin tur ble den erstattet av C++14 den 18. august 2014. Den er også uformelt omtalt som C++0x fordi det var forventet at den skulle bli definert før 2010.

En av hovedmålsetningene i denne revisjonen var å gjøre endringer i bibliotekene, men C++11 inneholder også flere revisjoner av kjernespråket, deriblant støtte for multitråder, generisk programmering, uniform initialisering og ytelse. Signifikante endringer ble foretatt av C++ Standard Library, som inkorporerte de fleste av bibliotekene i C++ Technical Report 1 (TR1), med unntak av biblioteket for spesielle matematiske funksjoner.

C++11 ble utgitt som *ISO/IEC 14882:2011* i 2011. Utkastet til standarden ble puplisert som N3337 den 16. januar 2012, den inneholder imidlertid bare enkelte redaktørmessige endringer av C++11 standarden.

## Referanser
C++14

**C++14** er en versjon av en internasjonal standard for programmeringsspråket C++. Den ble anerkjent av standardiseringsorganisasjonen, International Organization for Standardization (ISO) den 18. august 2014, og publisert den 15. desember 2014. Den erstattet C++11 og ble i sin tur erstattet av C++17.

Den blir noen ganger referert til som C++1y, en benevnelse som ble brukt før man visste nøyaktig når den kom til å bli anerkjent.

## Referanser
JCY

**JCY** (uttales Juicy) er en norsk produsent-trio satt sammen av **Patrick «Patski Love» Hauge** (født 7. juni 1979), **Chris «Stallion» Welsh** (født 9. juni 1974), og **Alexander «RykkinnFella» Austheim** (født 26. desember 1987). I 2016 signerte de med Warner Music Norway og slapp sin debut *«Your Way (feat. Cal)»* senere samme år.

## Karriere

### Bakgrunn
Patrick Hauge var musikkinteressert fra ung alder, og kort tid etter at han fullførte videregående skole signerte han sin første platekontrakt. Sammen med Lars Larssen Naumann ble gruppen Multicyde til i 1998. Deres mest kjente låt, «Not For The Dough», ble nominert til årets låt og musikkvideo under Spellemannprisen 1999. I 2001 ble gruppen oppløst, og kort tid senere startet Hauge å jobbe med norsk-britiske DJ Chris Welsh.

Chris Welsh begynte å produsere musikk fra gutterommet, og startet sin karriere gjennom norske Oslo Fluid i 1997. Gruppen startet plateselskapet City Connections sammen med norske Klovner i Kamp i 1999, og her ga de ut egen musikk frem til selskapet ble nedlagt i 2004. Han rappet på *Cycles of Life*-albumet fra 2000, som ble nominert til årets dance/hiphop-album under Spellemannprisen for dette musikkåret.

I 2004 møttes Patrick Hauge og Chris Welsh, og sammen skapte de DJ-duoen og klubbkonseptet Juicy. Duoen har spilt for flere utsolgte klubb-kvelder rundt om i Skandinavia, Europa og USA fra perioden 2004–2016, og etablerte seg raskt som et gjennomført klubb-konsept. I 2010 vant de blant annet Aftenpostens pris for sitt klubb-konsept og har vært gjestet av artister som Major Lazer, Snoop Dogg, Lil Jon, Calvin Harris, DJ Mustard, og Steve Aoki for å nevne noen.

Alexander Austheim kom først inn i bildet i 2016 og sammen omdannet de til gruppen JCY. Austheim ble kjent gjennom sitt alias RykkinnFella ved å lage russemusikk, samt remixe og produsere låter for andre artister. Han var blant annet med på å lage låten «Fireogtyvegods» fra albumet *Fire Vegger* av Karpe Diem som vant Spellemannpris i 2008 i klassen hiphop, Han har også jobbet med artister som Isac Elliot, Bearson, Fatin og Suite 16, og ble håndplukket til å delta på Stargates Master Class i 2011.

#### 2016-
Trioen med en samlet bakgrunn fra hiphop, soul, funk, disco, house og pop-musikk har siden sin oppstart i 2016 spilt en rekke konserter og eventer, samt gitt ut egen musikk. De spilte blant annet under norske X-Games i 2017 med artister som Julie Bergan, TRXD og Mugisho, i tillegg til å være booket for Landstreffet i Stavanger 2017, en festival hvor de har opptrådt 8 år på rad.

De er ikke kjent for å legge egen vokal på sine låter, selv om flere av medlemmene har erfaring med dette fra tidligere utgivelser. JCY har hentet inn andre artister på sine sanger, og de gir ut musikk innenfor EMD-pop.

## Diskografi
**Singler**
* *Your Way (feat. Cal)* (2016)
* *Wasting Your Time (feat. Alida)* (2017)

## Referanser


## Eksterne lenker
* Soundcloud
Dyrvik Arkitekter

**Dyrvik Arkitekter AS** er et oslobasert arkitektkontor opprettet i 1998.  Firmaet har blant annet gjennomført kultur- og undervisningsbygg, prosjektering av boliganlegg og utredning av byutviklingsoppgaver for flere norske byer.

Kontoret har pr. 2017 ca. 50 ansatte, og eies og drives av Geir Dyrvik, Halvor Bergan, Fridtjov Bergsgard og Camilla Molden.

## Byggverk og prosjekter - utvalg
* 2002 – Telenor Elvebredden, Kristiansand 
* 2004 – Asker Kulturhus 
* 2005 – Kolbotn Kulturhus, "Kolben" 
* 2006 – Oslofjord Conference Center, Stokke 
* 2007 – Lille Bislett boliger, Oslo 
* 2008 – Kvartal 10, Union Brygge Drammen 
* 2009 – Alfaset krematorium, Oslo 
* 2009 – Hinna Pluss boliger, Stavanger 
* 2011 – Asker og Bærum tingrett, Sandvika 
* 2012 – Skoggata bo- og servicesenter, Moss 
* 2013 – Ledelsesbygg GI, Rusta leir Bardufoss 
* 2013 – Porsgrunn Kulturhus, Ælvespeilet
* 2014 – Kunnskapssenteret i Sandvika, Bærum 
* 2015 – Messebygg Bardufoss, Rusta leir 
* 2016 – Mira, Renseprosesseringsanlegg Sørumsand 
* 2016 – Sundtkvartalet, Oslo 
* 2017 – Hasle linje boliger, Oslo 

## Referanser


## Eksterne lenker
*
C++17

**C++17** og **C++1z** er informative navn på versjon av en internasjonal standard for programmeringsspråket C++, som erstattet C++14. *Draft International Standard* for C++17 ble publisert 21. mars 2017, og den endelige definisjonen ble publisert den 30. juli 2017.

## Referanser
Carnival Kids

**Carnival Kids** er et norsk-engelsk rockeband bestående av frontmann **Eric Molumby** (født 1. november 1988) som vokalist, **Jethro Fox** (født 26. februar 1990) på gitar, **John Stark** (født 6. januar 1990) på bass og **Andreas Westhagen** (født 21. mai 1988) på trommer. Bandet slapp sin første singel *«Fear Of Nothing»* i 2013 og ble først kjent i Norge som Urørt finalister 2014.

## Bakgrunn
Bandet møttes for første gang på Paul McCartneys School of Arts, LIPA i 2011. De dannet bandet Carnival Kids kort tid etter, og fortsatte med bandet selv når Molumby og Westhagen flyttet tilbake til Norge. De engelske medlemmene, Fox og Stark, flyttet sammen i Liverpool og gruppen pendlet til hverandre den første perioden av karrieren. Det var først når bandet begynte å få oppmerksomhet gjennom NRK P3s Urørt for musikkåret 2013 at også Fox og Stark flyttet til Oslo for å satse på musikken i Norge.  

De debuterte med «Fear Of Nothing» i 2013, men det var med singel nr. to, «What To Do When Awake Within A Dream» at bandet nådde Urørt finalen i 2014. De vant ikke konkurransen, men deltagelsen og opptredenen under  2014 ledet til platekontrakt med Warner Music Norway. Senere samme år slapp de sin første singel "Here They Have Guns" fra debutalbumet *While The World Keeps Ending* som ble sluppet i 2015. 

Musikken de lager er inspirert av post-hardcore og punk, og bandet skriver låtene selv i tillegg til at alle medlemmene bidrar med vokal. Helt fra starten av karrieren har bandet mottatt positiv omtale for sine live-show og EP-en *Carnival Kids* fra 2017 er innspilt med fokus på å imitere live-sounden.

### Live
Siden starten av karrieren har Carnival Kids vært fokusert på sine live-show, og scenen er på mange måter blitt bandets hjemmebane. De har spilt på en rekke konsertsteder, festivaler og studentbarer i hele Norge, blant annet på bransjefestivalen by:Larm tre ganger. Første gang i 2014 i sammenheng med Urørt, og siden i 2015 og 2017. I tillegg til å ha spilt på større festivaler som Hovefestivalen og Slottsfjellfestivalen, har bandet holdt en rekke konserter i UK, spesielt London og Liverpool, samt holdt konserter i USA. 

## Diskografi
;Singler
* «Fear Of Nothing» (2013)
* «What To Do When Awake Within A Dream» (2013)
* «Here They Have Guns» (2014)
* «Lateral Living» (2015)
* «Unsung Ending» (2015)
* «A Happier Lie» (2017)
;Album
* *While The World Keeps Ending* (2015)
;EP-er
* *Carnival Kids* (2017)

## Referanser


## Eksterne lenker
* Hjemmeside
* Soundcloud
Fekting under Sommer-OL 2004 – Kårde lag menn

**Kårde lag for menn** i fekting under Sommer-OL 2004 i Athen ble arrangert i august 2004 på Helliniko Olympic Complex.

## Resultater
### Sluttspill

### Kvartfinaler

### Semifinaler

### Plasseringskamper

### 7. plass

### 5. plass

### Bronsefinale

### Finale

## Referanser
Lilla Kina

**Lilla Kina** er en bygning i utkanten av Drottningholms slottsområde, Lovön i Ekerö kommune. Lilla Kina, som ble bygd i 1753 ligger på Cantongatan 11 og er i dag privatbolig. Huset ble bygd i 1753 samtidig med det første Kina slott som bolig for *bössespännaren* (jegeren) Maisch. I tillegg til hovedbygningen var det også hundegård, bur for rapphøns og diverse boder og uthus.

Fra slutten av 1700-tallet ble området kalt for *Cina boställe*, som da ble utleid på livstid til Anna Sophia Hagman, hertug Fredrik Adolfs offisielle elskerinne. Huset ligger i enden av tre av Kina slotts kastanjealléer. Det har en grunnplan i U-form med to framskutte fløyer mot gaten. Midtpartiet framheves av fire søyler som bærer en altan. Fasadene er konstruert i bindingsverk, kledd med gulmalt trepanel. Taket er dekket med svarte, falsede metallplater.

Bygningen har gjennomgått mange renoveringer, blant annet ble det i 1937 gjennomført en større ombygging hvor planløsningen ble forandret og ildsteder ble flyttet. Lilla Kina inngår fra 1991 sammen med Drottningholm i Unescos verdensarv. Bygningene er byggnadsminnee som eies og forvaltes av Statens fastighetsverk.

## Referanser
Herdis Holmboe

**Herdis Holmboe** (født 1881, død 1967) var en norsk pedagog.

Hun var oppvokst på Rotvoll utenfor Trondheim, der faren Michael Holmboe (1852–1918) var lege ved Rotvold Sinnsykeasyl. Moren het Eleanore Vogt (1857–1901).  Broren Jens Holmboe (1880–1943) ble botaniker og Fredrik Vogt Holmboe (1886–1954) veterinær og insektsforsker.  I 1893 ble faren medisinaldirektør og Herdis måtte flytte til Kristiania.
:*Se [[Holmboe]] for mer om farsslekta
Etter å ha gjennomført *Kristiania Privatseminar'' (Kristiania Lærerskole) i 1901 jobbet hun for Vålerenga skole frem til hun pensjonerte seg i 1947, først med folkeskole, dernest i den kommunale fortsettelsesskole for piker. Skolen hadde blitt etablert i 1895, så fra 1934 til 1947 var hun dens overlærer og rektor.  Under den andre verdenskrig organiserte hun undervisningen i private hjem. Hennes efterfølger i rektor vervet ble Rannveig Aannerud (1899–1988).

Fra 1929 var hun forretningsfører  i Norges Lærerinneforbund.  Hun overtok i 1938 ledervervet der etter Anna Sethne (1872–1961) og holdt det til 1946, noe  de ga  henne et æresmedlems skap for. Forøvrig var hun nestformann i det nordiske lærerinneforbund. Hun mottok Kongens fortjenstmedalje i gull i 1947.

## Referanser


## Litteratur
*
Loven om etterspørsel

**Loven om etterspørsel** er en sentral antagelse innen konsumentteorien som sier at, alt annet like, vil økt pris (↑) på et gode føre til at etterspørselen etter godet faller (↓). Dette skjer fordi økt pris på godet vil føre til at konsumentens alternativkostnad øker. Loven stipulerer med andre ord et inverst forhold mellom pris og etterspørsel. Med «alt annet like» siktes det til at man her ser bort fra andre forhold som har innflytelse på etterspørselen, slik som endringer i konsumentens inntekt og prisen på andre goder. Det finnes imidlertid mulige unntak fra loven om etterspørsel, slik som Giffen-goder og Veblen-goder.

## Referanser
Hestesport under Sommer-OL 2004 – Dressur

**Dressur** i hestesport under Sommer-OL 2004 i Athen ble arrangert i august 2004 på Markopoulo Olympic Equestrian Centre.

## Resultater

### Grand Prix Special

### Grand Prix Freestyle

## Referanser
Peter II av Courtenay

**Peter II av Courtenay**, død 1219, var keiser i Det latinske riket i Konstantinopel fra 1216 til 1217. Han ble utnevnt til keiser etter sin svoger Henrik av Flandern som døde i 1216, men ble tatt til fange underveis på reisen til sitt nye rike og døde i fangenskap i Despotatet Epirus i 1219.

## Biografi
Peter II var sønn av Peter I av Courtenay (død 1183) og sønnesønn av kong Ludvig VI av Frankrike (Ludvig den tykke) og hans andre kone Adélaide av Maurienne. Hans mor var Elisabeth av Courtenay, datter av Renaud av Courtenay (død 1194) og Hawise av Donjon.

Peter giftet seg først med Agnes I, grevinne av Nevers, og ble dermed greve av Nevers. Han giftet seg på nytt med Yolanda av Flandern, en søster til keiserne Balduin I av Konstantinopel og Henrik av Flandern. De var begge grever av Flandern og keisere i Det latinske riket i Konstantinopel.

Peter deltok i det tredje korstog i 1189-1192 sammen sin fetter, kong Filip II August av Frankrike, og deltok også i albigenserkorstoget i 1209 og 1211 sammen sin bror Robert. Han deltok også i slaget ved Bouvines i 1214.

Da hans svoger, keiser Henrik av Flandern, døde sønneløs i 1216 ble Peter utnevnt til hans etterfølger og han forlot sitt bosted i Frankrike med en liten styrke for å ta sitt nye rike i besittelse. Han ble kronet av pave Honorius III den 9. april 1217 og han lånte så noen skip i Venezia mot å besette havnebyen Durrës og overlate den til venetianerne. Her ble han imidlertid slått, og han valgte å fortsette reisen til Konstantinopel over land. På denne reisen ble han arrestert og fengslet av keiser Teodoros Komnenos Dukas i Despotatet Epirus – et av de små keiserdømmene som ble opprettet etter at bysantinerne ble jaget ut av Konstantinopel. Etter to år i fengsel døde Peter II, og han kom derfor aldri til å styre sitt keiserdømme. Hans kone Yolanda hadde reist til Konstantinopel sjøveien og hun regjerte som regent til hun døde i august 1219. To av parets sønner, Robert I av Courtenay og Balduin II av Courtenay ble senere keisere i Konstantinopel.

## Familie
Med sin første kone, Agnes I, grevinne av Nevers, hadde Peter ett barn:
* Matilda I, grevinne av Nevers

Med sin andre kone, Yolanda av Flandern, hadde Peter 11 barn:
* Filip II, marki av Namur, død 1226, avslo å bli keiser i Det latinske riket
* Robert I av Courtenay, død 1228, keiser i Det latinske riket
* Henrik II, marki av Namur, død 1229
* Balduin II av Konstantinopel, død 1273, keiser i Det latinske riket
* Margaret, marki av Namur, gift (1) med Raoul I av Lusignan, og (2) med Henrik, greve av Vianden
* Elisabeth av Courtenay, gift (1) med Walter, greve av Bar, og (2) med Eudes av Montagu
* En datter (ukjent navn) som var gift med tsar Boril av Bulgaria
* Yolanda av Ungarn, som var gift med kong Andreas II av Ungarn
* Eleanor, som var gift med lord Filip av Montford
* Marie av Courtenay, som var gift med keiser Teodoros I Laskaris i Keiserriket Nikea
* Agnes, som var gift med Geoffrey II Villehardouin, pris av Fyrstedømmet Akhaia

## Referanser


## Litteratur
*
*
Konjunktanalyse

En **konjunktanalyse** (engelsk: *conjoint analysis*) er en statistisk metode med bakgrunn i matematisk psykologi. Den benyttes for eksempel innen markedsføring for å predikere hvilke valg forbrukeren vil ta, slik som i et valg mellom to varemerker. Sentralt i denne sammenheng er å estimere forbrukerens nytte for de forskjellige alternativene. Konjunktanalyse har større intern validitet enn mer fritt formulerte spørreskjema. Regresjonsanalyse blir brukt i enkelte konjunkt-analytiske eksperimentdesign.  

## Referanser
Samuel Cody

**Samuel Cody** (født 6. mars 1867, død 7. august 1913) var en amerikansk-britisk flyver.

Den 16. oktober 1908 demonstrerte Cody sitt fly på Farnborough, England, og han ble den første til å fly i Storbritannia. Han omkom 7. august 1913 i en flyulykke på Farnborough.